Broj: UP-07-12-1-4-2/24/24

Datum: 09.05.2024. godine

Temeljem članka 61. Zakona o upravi ("Službeni glasnik BiH", broj: 32/02 i 102/09), članka 12. Zakona o Agenciji za prevenciju korupcije i koordinaciju borbe protiv korupcije (''Službeni glasnik BiH'', broj 103/09 i 58/13), članka 25. stavak 1. Zakona o slobodi pristupa informacijama na razini institucija Bosne i Hercegovine (,,Službeni glasnik BiH" broj 61/23), rješavajući po zahtjevu za pristup informacijama podnositelja Transparency International BiH br. 24-FOI-252 od 19.04.2024. godine, ravnatelj Agencije za prevenciju korupcije i koordinaciju borbe protiv korupcije donosi:

**R J E Š E N J E**

1. Odobrava se pristup informacijama za traženu Informaciju podnositelju zahtijeva, Transparency

International Bosne i Hercegovine.

2. Informacija iz točke 1. ovog rješenja dostavljaju se podnositelju zahtjeva uz ovo rješenje.

3. Troškova postupka za pristup informacijama nema.

4. Rješenje stupa na snagu danom donošenja.

**Obrazloženje**

Agencija za prevenciju korupcije i koordinaciju borbe protiv korupcije (u daljnjem tekstu: Agencija) zaprimila je 24.04.2024. godine zahtjev za slobodan pristup informacijama od Transparency International BiH br. 24-FOI-252 od 19.04.2024. godine.

Navedenim zahtjevom se od Agencije traže:

* Informacije o ukupnim izdvajanjima za bruto plaće i naknade za 2022. i 2023. godinu;
* Informacije o zaposlenicima sa kojima je Agencija zaključila ugovor o radu tijekom 2022. i 2023. godine (ime i prezime zaposlenika, radno mjesto, stupanj školske spreme, informacije o pripadajućoj osnovnoj plaći);
* Kopije ugovora o djelu koje je Agencija zaključila tijekom 2021., 2022. i 2023. godine sa podacima o imenu i prezimenu angažirane osobe i iznos naknade.

Postupajući po predmetnom aktu Transparency International Bosne i Hercegovine, dostavljamo podatke kako slijedi:

* Ukupna izdvajanja za bruto plaće u 2022. godini u Agenciji su bila 1.260.128 KM dok su u 2023. godini ukupna izdvajanja za bruto plaće bila 1.628.665 KM.
* Tijekom 2022. godine i 2023. godine, Agencija nije primila u radni odnos niti jedno zaposlenika pa shodno tome nije zaključila niti jedan ugovor o radu.
* Vezano za pitanje koje se odnosi na sklapanje ugovora o djelu ističemo slijedeće:
* u 2021. godini ugovor o djelu bio je zaključen sa Danijelom Krsmanović koja je obavljala poslove čišćenja poslovnih prostorija Agencije i to na način da se ugovor o djelu zaključivao svaki mjesec. Visina mjesečne naknade za obavljeni posao tijekom cijele 2021. godine (od siječnja do prosinca 2021. godine) iznosila je 300,00 KM;
* u 2022. godini ugovor o djelu bio je zaključen sa Danijelom Krsmanović koja je obavljala poslove čišćenja poslovnih prostorija Agencije s napomenom da je mjesečna naknada za prva tri mjeseca (siječanj, veljača i ožujak 2022. godine) iznosila 300,00 KM dok je za mjesec travanj iznosila 500,00 KM.

Naredna četiri mjeseca 2022. godine (svibanj, lipanj, srpanj i kolovoz) poslove čišćenja poslovnih prostorija Agencije vršila je Alena Borić a mjesečna naknada za taj posao je iznosila 300,00 KM. Od mjeseca rujna do prosinca 2022. godine, Alena Borić je obavljala poslove čišćenja poslovnih prostorija Agencije za mjesečnu naknadu od 500,00 KM.

* U 2023. godini poslove čišćenja poslovnih prostorija Agencije prvih 15 dana mjeseca siječnja radila je Danijela Simikić a naknada za taj posao je bila 159,00 KM.

Drugi dio mjeseca siječnja 2023. godine poslove čišćenja poslovnih prostorija Agencije radila je Slađana Barišić za naknadu od 100,00 KM. Slađana Barišić je obavljala poslove čišćenja poslovnih prostorija Agencije i u mjesecu veljači 2023. godine za naknadu od 400,00 KM.

Od mjeseca ožujka do mjeseca studenog 2023. godine, poslove čišćenja poslovnih prostorija Agencije obavljala je Branka Tomić za mjesečnu naknadu od 500,00 KM. Poslove čišćenja poslovnih prostorija Agencije za mjesec prosinac 2023. godine obavljala je također Branka Tomić za naknadu od 700,00 KM.

* Ugovor o djelu zaključen je sa Sašom Panićem za razdoblje studeni-prosinac 2023. godine koji mijenja stručnog savjetnika za informacione tehnologije koji je inače stalno zaposlen u Agenciji a trenutno se nalazi na bolovanju. Ugovorom o djelu predviđeno je obavljanje slijedećih poslova: ažuriranje i održavanje web stranice Agencije, upload dokumenata u CMS-u, održavanje i upravljanje mail servera, upravljanje domenom Agencije, tehničko održavanje računalne i mrežne opreme, pružanje stručne i tehničke pomoći prilikom primopredaje nabavljene računalne opreme i montaža iste. Mjesečna naknada za obavljanje ovoga posla je 300,00 KM.
* Ugovor o djelu zaključen je 27.12.2023. godine sa Dušanom Majerovićem za obavljanje građevinsko-zanatskih radova na uređenju ulaznog hola u zgradi Agencije, što je podrazumijevalo obavljanje sljedećih radova: demontaža i montaža postojećeg portala u holu i portirnice od zaštitara, molersko-farbarski i električarski radovi. Naknada za obavljanje ovoga posla iznosila je 3.950,00 KM u koju su uključeni rad i materijal.

Kako su svi ugovori o djelu koje je Agencija zaključivala za poslove čišćenja poslovnih prostorija tipskog karaktera, u privitku dostavljamo primjerak jednog Ugovora o djelu obzirom da su se samo tijekom mjeseci mijenjali iznosi naknade za obavljeni posao i osobe koje taj posao obavljaju a što smo detaljno pojasnili u tekstu iznad.

Također dostavljamo i jedan primjerak ugovora o djelu za Sašu Panića i Dušana Majerovića.

Uzimajući u obzir navedeno, riješeno je kao u dispozitivu ovog rješenja.

**Pouka o pravnom lijeku**: Protiv ovoga rješenje može se izjaviti žalba Žalbenom vijeću Vijeća ministara u roku od 15 dana od dana prijema ovoga rješenja.

**RAVNATELJ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Elvis Kondžić**

**Dostavljeno:**

* Naslovu
* a/a

**Privitak**: kao u tekstu.